ddrg/super_eurlex huggingface dataset:
KOMISSION PÄÄTÖS,

tehty 3 päivänä syyskuuta 1998,

jäämiä tutkivien kansallisten vertailulaboratorioiden luettelosta (tiedoksiannettu numerolla K(1998) 2487) (ETA:n kannalta merkityksellinen teksti) (98/536/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun neuvoston direktiivin 96/23/EY (1) ja erityisesti sen 14 artiklan 1 kohdan,

sekä katsoo, että

direktiivin 96/23/EY 14 artiklan 1 kohdassa säädetään, että jokaisen jäsenvaltion on nimettävä ainakin yksi kansallinen vertailulaboratorio ja jokaisen jäämän tai jäämäryhmän tutkiminen voidaan antaa vain yhden kansallisen vertailulaboratorion tehtäväksi; tältä osin jäsenvaltiot voivat kuitenkin 31 päivään joulukuuta 2000 edelleen antaa saman jäämän tai saman jäämäryhmän tutkimisen useamman nimetyn kansallisen laboratorion vastuulle ennen kyseisen direktiivin hyväksymispäivää,

direktiivin 96/23/EY 14 artiklan 1 kohdassa vahvistetaan kansallisten vertailulaboratorioiden jäämien tutkimiseen liittyvät tehtävät ja pyydetään komissiota laatimaan luettelo näistä kansallisista vertailulaboratorioista,

tämän päätöksen liitettä on tarkasteltava uudelleen viimeistään 31 päivänä joulukuuta 2000,

oikeudellisen selvyyden varmistamiseksi on syytä kumota jäämien havaitsemiseksi käytettävistä vertailumenetelmistä ja kansallisten vertailulaboratorioiden luettelosta tehdyn komission päätöksen 93/257/ETY (2) eräät säännökset, ja

tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Direktiivin 96/23/EY 14 artiklan mukaisesti nimetyt jäämiä tutkivat kansalliset vertailulaboratoriot sisällytetään tämän päätöksen liitteenä olevaan luetteloon.

2 artikla

Kumotaan päätöksen 93/257/ETY 4 artikla ja liite.

3 artikla

Tätä päätöstä tarkastellaan uudelleen viimeistään 31 päivänä joulukuuta 2000.

4 artikla

Tämä päätös on osoitettu kaikille jäsenvaltioille.

Tehty Brysselissä 3 päivänä syyskuuta 1998.

Komission puolesta

Franz FISCHLER

Komission jäsen

(1) EYVL L 125, 23.5.1996, s. 10

(2) EYVL L 118, 14.5.1993, s. 75

LIITE

>TAULUKON PAIKKA>
98/539/EY, EHTY, Euratom: Komission päätös, tehty 7 päivänä syyskuuta 1998, varainhoitoasetuksen täytääntöönpanoa koskevista yksityiskohtaisista säännöistä annetun asetuksen mukaisten maksujen ajan tasalle saattamisesta (tiedoksiannettu numerolla K(1998) 2581)



Virallinen lehti nro L 252 , 12/09/1998 s. 0067 - 0067



KOMISSION PÄÄTÖS, tehty 7 päivänä syyskuuta 1998, varainhoitoasetuksen täytääntöönpanoa koskevista yksityiskohtaisista säännöistä annetun asetuksen mukaisten maksujen ajan tasalle saattamisesta (tiedoksiannettu numerolla K(1998) 2581) (98/539/EY, EHTY, Euratom) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan atomienergiayhteisön perustamissopimuksen, ottaa huomioon Euroopan hiili- ja teräsyhteisön perustamissopimuksen, ottaa huomioon 21 päivänä joulukuuta 1977 annetun varainhoitoasetuksen täytäntöönpanoa koskevista yksityiskohtaisista säännöistä 9 päivänä joulukuuta 1993 annetun asetuksen (Euratom, EHTY, EY) N:o 3418/93 (1), sellaisena kuin se on muutettuna päätöksellä 97/594/EHTY, EY, Euratom (2), ja erityisesti sen 145 artiklan, sekä katsoo, että kuluttajahintaindeksi (IPCE) oli 98,6 joulukuussa 1995 ja 100,7 joulukuussa 1996, on tarpeen muuttaa 97/594/EHTY, EY, Euratom päätöksen 1 artiklaa siten, että hankintoja ja sopimuksia käsittelevän komitean toimivallan rajan muodostavaa 98 700 ecun määrää sellaisten hankinta- ja tarvikesopimusten osalta, jotka eivät ole luonteeltaan tieteellisiä ja teknisiä (edellä mainitun asetuksen 110 artiklan toisen luetelmakohdan b alakohta), sovelletaan ilman avointa tarjouskilpailua tehtävien tieteellisten ja teknisten hankinta- ja tarvikesopimusten samoin kuin tutkimukseen ja teknologiseen kehittämiseen liittyvien töiden sopimusten rajana (edellä mainitun asetuksen 110 artiklan ensimmäinen luetelmakohta), ON PÄÄTTÄNYT SEURAAVAA: 1 artikla Varainhoitoasetuksen täytäntöönpanoa koskevista yksityiskohtaisista säännöistä annetun asetuksen mukaiset kiinteämääräiset maksut saatetaan ajan tasalle seuraavasti 1 päivästä tammikuuta 1998: >TAULUKON PAIKKA> 2 artikla Korvataan päätöksen 97/594/EHTY, EY, Euratom 1 artiklan ilmaisu "110 artiklan toisen luetelmakohdan b alakohta" ilmaisulla "110 artiklan ensimmäinen luetelmakohta ja toisen luetelmakohdan b alakohta". 3 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Komission tilinpitäjä antaa päätöksen tiedoksi muille toimielimille ja laitoksille. Tehty Brysselissä 7 päivänä syyskuuta 1998. Komission puolesta Erkki LIIKANEN Komission jäsen (1) EYVL L 315, 16.12.1993, s. 1. Asetuksen (Euratom, EHTY, EY) N:o 3418/93 149 artiklan mukaan kyseinen asetus on tullut voimaan 1. 1. 1994. (2) EYVL L 239, 30.8.1997, s. 54
Neuvoston päätös tehty 12 päivänä lokakuuta 1998, Euratomin hankintakeskuksen neuvoa-antavan komitean jäsenen nimeämisestä



Virallinen lehti nro C 320 , 17/10/1998 s. 0001 - 0001



NEUVOSTON PÄÄTÖS tehty 12 päivänä lokakuuta 1998, Euratomin hankintakeskuksen neuvoa-antavan komitean jäsenen nimeämisestä (98/C 320/01) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan, ottaa huomioon Euratomin hankintakeskuksen perussäännön X artiklan (1), sellaisena kuin se on viimeksi muutettuna 1 päivänä tammikuuta 1995 tehdyllä päätöksellä 95/1/EY/Euratom/EHTY (2), ottaa huomioon Euratomin hankintakeskuksen neuvoa-antavan komitean jäsenten nimeämisestä 27 päivänä kesäkuuta 1997 tehdyn päätöksen (3), ottaa huomioon komission lausunnon, sekä katsoo, että edellä mainitussa komiteassa on vapautunut jäsenen paikka Elaine DRAGEn erottua, mistä neuvosto sai tiedon 12 päivänä helmikuuta 1998, on aiheellista täyttää kyseinen paikka, ja Yhdistyneen kuningaskunnan hallitus esitti ehdokkaan 12 päivänä helmikuuta 1998, ON PÄÄTTÄNYT SEURAAVAA: Ainoa artikla Nimetään Ian HOLT Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 1999 saakka. Tehty Luxemburgissa 12 päivänä lokakuuta 1998. Neuvoston puolesta Puheenjohtaja R. EDLINGER (1) EYVL 27, 6.12.1958, s. 534/58. (2) EYVL L 1, 1.1.1995, s. 1. (3) EYVL C 210, 11.7.1997, s. 3.
Neuvoston päätös tehty 12 päivänä lokakuuta 1998, Euratomin hankintakeskuksen neuvoa-antavan komitean jäsenen nimeämisestä



Virallinen lehti nro C 320 , 17/10/1998 s. 0002 - 0002



NEUVOSTON PÄÄTÖS tehty 12 päivänä lokakuuta 1998, Euratomin hankintakeskuksen neuvoa-antavan komitean jäsenen nimeämisestä (98/C 320/02) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan, ottaa huomioon Euratomin hankintakeskuksen perussäännön (1), X artiklan sellaisena kuin se on viimeksi muutettuna 1 päivänä tammikuuta 1995 tehdyllä päätöksellä 95/1/EY/Euratom/EHTY (2), ottaa huomioon 27 päivänä kesäkuuta 1997 tehdyn päätöksen Euratomin hankintakeskuksen neuvoa-antavan komitean jäsenten nimeämisestä (3), ottaa huomioon komission lausunnon, sekä katsoo, että edellä mainitussa komiteassa on vapautunut jäsenen paikka Thierry DUJARDINin erottua, mistä neuvosto sai tiedon 30 päivänä kesäkuuta 1998, on aiheellista täyttää kyseinen paikka, ja Ranskan hallitus esitti ehdokkaan 30 päivänä kesäkuuta 1998. ON PÄÄTTÄNYT SEURAAVAA: Ainoa artikla Nimetään Eric PROUST Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 1999 saakka. Tehty Luxemburgissa 12 päivänä lokakuuta 1998. Neuvoston puolesta R. EDLINGER Puheenjohtaja (1) EYVL 27, 6.12.1958, s. 534/58. (2) EYVL L 1, 1.1.1995, s. 1. (3) EYVL C 210, 11.7.1997, s. 3.
98/581/EY, Euratom: Neuvoston päätös, tehty 12 päivänä lokakuuta 1998, talous- ja sosiaalikomitean jäsenen nimeämisestä



Virallinen lehti nro L 281 , 17/10/1998 s. 0035 - 0035



NEUVOSTON PÄÄTÖS, tehty 12 päivänä lokakuuta 1998, talous- ja sosiaalikomitean jäsenen nimeämisestä (98/581/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 194 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenen nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen (1), sekä katsoo, että edellä mainitussa komiteassa on vapautunut yksi jäsenen paikka Giuseppe Cerronin erottua, mikä on annettu neuvoston tiedoksi 16 päivänä syyskuuta 1998, ottaa huomioon Italian hallituksen esittämän ehdokkaan, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Giacomo Regaldo talous- ja sosiaalikomitean jäseneksi Giuseppe Cerronin tilalle tämän jäljellä olevaksi toimikaudeksi eli 20 päivään syyskuuta 2002. Tehty Luxemburgissa 12 päivänä lokakuuta 1998. Neuvoston puolesta R. EDLINGER Puheenjohtaja (1) EYVL L 257, 19.9.1998, s. 37
98/571/EY: Komission päätös, tehty 12 päivänä lokakuuta 1998, vastaavuusvaatimukset simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta täyttävien kolmansien maiden luettelon laatimisesta tehdyn päätöksen 97/20/EY muuttamisesta (tiedoksiannettu numerolla K(1998) 2967) (ETA:n kannalta merkityksellinen teksti)



Virallinen lehti nro L 277 , 14/10/1998 s. 0042 - 0043



KOMISSION PÄÄTÖS, tehty 12 päivänä lokakuuta 1998, vastaavuusvaatimukset simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta täyttävien kolmansien maiden luettelon laatimisesta tehdyn päätöksen 97/20/EY muuttamisesta (tiedoksiannettu numerolla K(1998) 2967) (ETA:n kannalta merkityksellinen teksti) (98/571/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY (1), sellaisena kuin se on viimeksi muutettuna direktiivillä 97/79/EY (2), ja erityisesti sen 9 artiklan 3 a alakohdan, sekä katsoo, että komission päätöksessä 97/20/EY (3), sellaisena kuin se on muutettuna päätöksellä 97/565/EY (4), vahvistetaan luettelo sellaisista kolmansista maista, joista on lupa tuoda ihmisravinnoksi tarkoitettuja eläviä simpukoita, piikkinahkaisia, vaippaeläimiä ja merikotiloita missä tahansa muodossa, komission päätöksessä 98/569/EY (5) vahvistetaan Tunisiasta peräisin olevien elävien simpukoiden, piikkinahkaisten, vaippaeläinten ja merikotiloiden tuonnin erityisedellytykset, tämän vuoksi Tunisia olisi lisättävä niiden kolmansien maiden luetteloon, joista peräisin olevien elävien simpukoiden, piikkinahkaisten, vaippaeläinten ja merikotiloiden tuonti on sallittua, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/20/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 12 päivänä lokakuuta 1998. Komission puolesta Franz FISCHLER Komission jäsen (1) EYVL L 268, 24.9.1991, s. 1 (2) EYVL L 24, 30.1.1998, s. 31 (3) EYVL L 6, 10.1.1997, s. 46 (4) EYVL L 232, 23.8.1997, s. 15 (5) Ks. tämän virallisen lehden sivu 31 LIITE Luettelo kolmansista maista, joista on lupa tuoda ihmisravinnoksi tarkoitettuja eläviä simpukoita, piikkinahkaisia, vaippaeläimiä ja merikotiloita missä tahansa muodossa I. Kolmannet maat, joista on tehty erityinen päätös neuvoston direktiivin 91/492/ETY perusteella: Australia Chile Etelä-Korea Marokko Peru Tunisia Turkki II. Kolmannet maat, joista voidaan tehdä väliaikainen päätös neuvoston päätöksen 95/408/EY perusteella: Kanada Amerikan yhdysvallat Grönlanti Färsaaret Uusi-Seelanti Thaimaa (ainoastaan komission päätöksessä 93/25/ETY säädettyjen edellytysten mukaisesti steriloidut tai lämpökäsitellyt tuotteet)
98/583/EY: Komission päätös, tehty 14 päivänä lokakuuta 1998, zoonoosien ehkäisemiseen tarkoitettujen, yhteisön rahoitukseen vuonna 1999 oikeutettujen tarkastusohjelmien luettelosta (tiedoksiannettu numerolla K(1998) 3152/1)



Virallinen lehti nro L 281 , 14/10/1998 s. 0039 - 0040



KOMISSION PÄÄTÖS, tehty 14 päivänä lokakuuta 1998, zoonoosien ehkäisemiseen tarkoitettujen, yhteisön rahoitukseen vuonna 1999 oikeutettujen tarkastusohjelmien luettelosta (tiedoksiannettu numerolla K(1998) 3152/1) (98/583/EY) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 32 artiklan, sekä katsoo, että luettelon laatimiseksi zoonoosien ehkäisemiseen tarkoitetuista tarkastusohjelmista, joihin voidaan myöntää yhteisön rahoitusta vuonna 1999 kunkin ohjelman osalta on otettava huomioon sekä kunkin ohjelman hyöty yhteisölle että käytettävissä olevien määrärahojen määrä, Tanska on toimittanut komissiolle kaikki tiedot, joiden perusteella voidaan arvioida yhteisön rahoituksen vuodelle 1999 myöntämisen etuja yhteisön kannalta, tässä päätöksessä määrätyssä luettelossa oleva ohjelma on hyväksyttävä erikseen myöhempänä ajankohtana, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Liitteessä olevassa luettelossa oleva ohjelma on oikeutettu yhteisön rahoitukseen vuonna 1999. 2. Edellä 1 kohdassa tarkoitetun ohjelmalle annettavan yhteisön rahoituksen ehdotettu osuus ja määrä vahvistetaan liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä lokakuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31 LIITE >TAULUKON PAIKKA>
98/584/EY: Komission päätös, tehty 14 päivänä lokakuuta 1998, yhteisön rahoitukseen oikeutettujen eläintautien hävittämis- ja valvontaohjelmien luettelosta vuodeksi 1999 (tiedoksiannettu numerolla K(1998) 3152/2)



Virallinen lehti nro L 281 , 17/10/1998 s. 0041 - 0042



KOMISSION PÄÄTÖS, tehty 14 päivänä lokakuuta 1998, yhteisön rahoitukseen oikeutettujen eläintautien hävittämis- ja valvontaohjelmien luettelosta vuodeksi 1999 (tiedoksiannettu numerolla K(1998) 3152/2) (98/584/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 24 artiklan 5 kohdan, sekä katsoo, että laadittaessa luetteloa yhteisön rahoitukseen oikeutettujen eläintautien hävittämis- ja valvontaohjelmista sekä jokaisen ohjelman rahoitukselle ehdotetusta osuudesta ja määrästä vuodelle 1999, on otettava huomioon sekä kustakin ohjelmasta yhteisölle aiheutuva etu että saatavilla olevien määrärahojen määrä, komissio on tarkastellut jokaista jäsenvaltioiden esittämää ohjelmaa sekä eläinlääkinnälliseltä että taloudelliselta kannalta, tässä päätöksessä esitetyssä luettelossa olevat ohjelmat on hyväksyttävä yksitellen myöhemmin, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Liitteessä esitetyt ohjelmat hyväksytään yhteisön rahoitukseen vuonna 1999. 2. Jokaisen 1 kohdassa mainitun ohjelman osalta yhteisön rahoitusosuus ja sen määrä esitetään liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä lokakuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31 LIITE >TAULUKON PAIKKA>
Neuvoston päätös, tehty 1 päivänä lokakuuta 1998, ammatillisen koulutuksen neuvoa-antavan komitean työntekijöiden ryhmään kuuluvien espanjalaisten jäsenten nimeämisestä



Virallinen lehti nro C 317 , 15/10/1998 s. 0001 - 0001



NEUVOSTON PÄÄTÖS, tehty 1 päivänä lokakuuta 1998, ammatillisen koulutuksen neuvoa-antavan komitean työntekijöiden ryhmään kuuluvien espanjalaisten jäsenten nimeämisestä (98/C 317/01) EUROOPAN UNIONI, joka ottaa huomioon Euroopan yhteisön perustamissopimuksen ja erityisesti sen 128 artiklan, ottaa huomioon yhteisen ammatillista koulutusta koskevan politiikan toteuttamisen yleisperiaatteista 2 päivänä huhtikuuta 1963 annetun neuvoston päätöksen (1) ja erityisesti sen neljännen periaatteen, sekä katsoo, että neuvosto on 16 päivänä maaliskuuta 1995 tekemällään päätöksellä (2) nimennyt ammatillisen koulutuksen neuvoa-antavan komitean varsinaiset jäsenet ja varajäsenet 16 päivästä maaliskuuta 1998 15 päivään maaliskuuta 2000 saakka lukuun ottamatta Espanjan työntekijäjärjestöjen edustajia, ja Espanjan hallituksen esittämä tiedonanto on otettava huomioon, ON PÄÄTTÄNYT SEURAAVAA: 1 artikla Nimetään seuraavat henkilöt ammatillisen koulutuksen neuvoa-antavan komitean varsinaisiksi jäseniksi ja varajäseneksi 1 päivänä lokakuuta 1998 alkavaksi ja 15 päivänä maaliskuuta 2000 päättyväksi toimikaudeksi: >TAULUKON PAIKKA> 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Luxemburgissa 1 päivänä lokakuuta 1998. Neuvoston puolesta C. EINEM Puheenjohtaja (1) EYVL 63, 20.4.1963, s. 1338/63. (2) EYVL C 99, 1.4.1998, s. 4.
98/564/EY: Komission päätös, tehty 7 päivänä lokakuuta 1998, neuvoston päätöksen 98/256/EY muuttamisesta tiettyjen BSE:hen liittyvien kiireellisten suojatoimenpiteiden osalta (tiedoksiannettu numerolla K(1998) 2974) (ETA:n kannalta merkityksellinen teksti)



Virallinen lehti nro L 273 , 09/10/1998 s. 0037 - 0037



KOMISSION PÄÄTÖS, tehty 7 päivänä lokakuuta 1998, neuvoston päätöksen 98/256/EY muuttamisesta tiettyjen BSE:hen liittyvien kiireellisten suojatoimenpiteiden osalta (tiedoksiannettu numerolla K(1998) 2974) (ETA:n kannalta merkityksellinen teksti) (98/564/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 9 artiklan 4 kohdan, sekä katsoo, että tietyistä BSE:hen liittyvistä kiireellisistä suojatoimenpiteistä sekä päätöksen 94/474/EY muuttamisesta ja päätöksen 96/239/EY kumoamisesta 16 päivänä maaliskuuta 1998 tehtyä neuvoston päätöstä 98/256/EY (3) sovelletaan 15 päivästä huhtikuuta 1998, jolloin se annettiin tiedoksi jäsenvaltioille, on aiheellista sallia aineksen toimittaminen tutkimustarkoituksiin Yhdistyneestä kuningaskunnasta muiden jäsenvaltioiden tai kolmansien maiden virallisesti tunnustettuihin laboratorioihin erityisesti testien kehittämiseksi naudan spongiformisen enkefalopatian (BSE) diagnooseja varten, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 98/256/EY seuraavasti: 1) Lisätään 4 artiklan 1 kohtaan c alakohta seuraavasti: "c) Yhdistyneessä kuningaskunnassa teurastetuista nautaeläimistä saatuja, BSE:n tutkimukseen ja BSE:n diagnostisiin testeihin tarkoitettuja näytteitä Weybridgessä sijaitsevasta Veterinary Laboratory Agencysta virallisesti hyväksyttyihin laitoksiin." 2) Korvataan 4 artiklan 2 kohdassa ilmaisu "1 kohdassa" ilmaisulla "1 kohdan a ja b alakohdassa". 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä lokakuuta 1998. Komission puolesta Franz FISCHLER Komission jäsen (1) EYVL L 395, 30.12.1989, s. 13 (2) EYVL L 62, 15.3.1993, s. 49 (3) EYVL L 113, 15.4.1998, s. 32
Neuvoston päätös, tehty 24 päivänä syyskuuta 1998, varsinaisen jäsenen nimeämisestä farmasiakoulutuksen neuvoa-antavaan komiteaan



Virallinen lehti nro C 306 , 06/10/1998 s. 0005 - 0005



NEUVOSTON PÄÄTÖS, tehty 24 päivänä syyskuuta 1998, varsinaisen jäsenen nimeämisestä farmasiakoulutuksen neuvoa-antavaan komiteaan (98/C 306/05) EUROOPAN YHTEISÖJEN NEUVOSTO, joka ottaa huomioon farmasiakoulutuksen neuvoa-antavan komitean perustamisesta 16 päivänä syyskuuta 1985 tehdyn neuvoston päätöksen 85/434/ETY (1), ja erityisesti sen 3 ja 4 artiklan, sekä katsoo, että 23 päivänä heinäkuuta 1996 tehdyllä neuvoston päätöksellä (2) Claudie VIATTE nimettiin varsinaiseksi jäseneksi 22 päivänä heinäkuuta 1999 päättyväksi kaudeksi, ja Ranskan hallitus on nimennyt Claude PLANCHOUn Claudie VIATTEn tilalle, ON PÄÄTTÄNYT SEURAAVAA: Ainoa artikla Nimetään Claude PLANCHOU farmasiakoulutuksen neuvoa-antavan komitean varsinaiseksi jäseneksi Claudie VIATTEn tilalle tämän jäljellä olevaksi toimikaudeksi eli 22 päivään heinäkuuta 1999. Tehty Brysselissä 24 päivänä syyskuuta 1998. Neuvoston puolesta J. FARNLEITNER Puheenjohtaja (1) EYVL L 253, 24.9.1985, s. 43. (2) EYVL C 239, 17.8.1996, s. 5.
98/553/EY: Neuvoston päätös, tehty 24 päivänä syyskuuta 1998, alueiden komitean jäsenen nimeämisestä



Virallinen lehti nro L 265 , 30/09/1998 s. 0033 - 0033



NEUVOSTON PÄÄTÖS, tehty 24 päivänä syyskuuta 1998, alueiden komitean jäsenen nimeämisestä (98/553/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 (1) tehdyn neuvoston päätöksen, sekä katsoo, että alueiden komiteassa on vapautunut varajäsenen paikka varajäsen Ramón García Cañalin erottua, mikä on annettu neuvostolle tiedoksi 28 päivänä heinäkuuta 1998, ja ottaa huomioon Espanjan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Leonardo Verdín Bouza alueiden komitean varajäseneksi Ramón García Cañalin tilalle tämän jäljellä olevaksi toimikaudeksi eli 25 päivään tammikuuta 2002 asti. Tehty Brysselissä 24 päivänä syyskuuta 1998. Neuvoston puolesta N. MICHALEK Puheenjohtaja (1) EYVL L 28, 4.2.1998, s. 19